text:
действителното общо тегло при натоварване на превозното средство не превишава 28 тона, при транзитно преминаване през швейцарските Алпи, срещу заплащане на такса за използване на инфраструктурата. Тази такса е 50 швейцарски франка през 2001 г., 60 швейцарски франка през 2002 г., 70 швейцарски франка през 2003 г. и 80 швейцарски франка през 2004 г. Швейцария също получава квота при същите условия. Тези пътувания подлежат на обичайната контролна процедура.
 4. По системата за таксуване, приложима от 1 януари 2005 г., усреднената стойност на таксите не превишава 325 швейцарски франка за превозни средства, чието действително общо тегло при натоварване не превишава 40 тона и изминаващи разстояние от 300 км през Алпите. Таксата за най-замърсяващата категория не трябва да превишава 380 швейцарски франка.
 5. Част от таксите, упоменати в параграфи 3 и 4, може да се състои от магистрални такси за използването на специализирана алпийска инфраструктура. Тази част не трябва да представлява повече от 15 % от таксите, упоменати в параграфи 3 и 4.
 6. Теглата, споменати в параграф 4, се определят според броя на превозните средства за една категория на стандарт EURO, действащи в Швейцария. Броят на превозните средства във всяка категория се установява на основата на статистически данни от преброяването на населението, които се проучват от Съвместния комитет. Съвместният комитет определя теглото на основата на прегледи, провеждани на всеки две години, първият от които се провежда преди 1 юли 2004 г., за да се отчетат тенденциите в структурата на парка от превозни средства, действащи в Швейцария, и промените в стандартите EURO.
 Член 41
 Мерки на Общността
 Общността продължава да развива системите за таксуване, прилагани на нейна територия, свързани с разходите, породени от използването на инфраструктурата. Тези системи се базират на принципа „ползвателят плаща“.
 Член 42
 Преглед на нивото на таксите
 1. Считано от 1 януари 2007 г., и на двугодишни интервали след това, се коригират максималните нива на таксите, определени в член 40, параграф 4, за да се отчете процента на инфлация в Швейцария през изтеклите две години. За тази цел Швейцария изпраща на Съвместния комитет най-късно до 30 септември на годината, предшестваща коригирането, статистическите данни, необходими за обосноваване на предвижданата корекция. Съвместният комитет се събира по искане на Общността в рамките на 30 дни от получаване на това съобщение, за провеждане на консултации относно съответната корекция.
 Ако през периода между подписването на настоящото споразумение и 31 декември 2004 г. средният годишен процент на инфлация в Швейцария превишава 2 %, максималните нива на таксите, определени в член 40, параграф 4, се коригират, за да се вземе предвид само инфлацията, която превишава годишния процент от 2 %. Прилага се процедурата, определена в предишната алинея.
 2. Считано от 1 януари 2007 г. Съвместният комитет може, по искане на страните, да направи преглед на максималните нива на таксите, определени в член 40, параграф 4, с оглед на коригирането им по взаимно съгласие. Този преглед се предприема въз основа на следните критерии:
 —
 ниво и структура на таксите в двете договарящи страни, по-специално по отношение на сравними трансалпийски маршрути,
 —
 разпределението на трафика между сравнимите


text:
трансалпийски маршрути,
 —
 тенденции на разпределение на видовете в алпийския регион,
 —
 развитието на трансалпийската железопътна инфраструктура.
 Г. ПРИДРУЖАВАЩИ МЕРКИ
 Член 43
 Улесняване на граничния контрол
 1. Договарящите страни се задължават да намалят и опростят формалностите, свързани с транспортните операции, особено в областта на митниците.
 2. Споразумението между Европейската икономическа общност и Конфедерация Швейцария относно опростяването на проверките и формалностите по отношение на превоза на стоки от 21 ноември 1990 г., Конвенцията за общата транзитна процедура от 20 май 1987 г. и, в случая на железопътния транспорт, Споразумението между железопътните компании относно техническите инспекции за насочването на вагони за стоки към международни транспортни операции служат като основа за мерките, предприети от договарящите страни в изпълнение на параграф 1.
 Член 44
 Екологични стандарти за търговски превозни средства
 1. С оглед осигуряване на по-добро опазване на околната среда и без да е в ущърб на задълженията, възложени по член 7, договарящите страни целят по-специално въвеждането на екологични стандарти, които предоставят високо ниво на опазване на околната среда, за да се намалят отработените газове, емисиите на частици и шумът от тежкотоварни превозни средства за превоз на стоки.
 2. Договарящите страни провеждат редовни консултации в хода на подготовката на тези стандарти.
 3. Категорията емисии EURO за тежкотоварни превозни средства (както са определени в законодателството на Общността), ако не е посочена в документа за регистрация на превозното средство, се удостоверява считано от датата, на която превозното средство за първи път е влязло в употреба, както е упоменато в посочения документ, или, когато е уместно, от допълнителен специален документ, издаден от компетентните органи на издаващата страна.
 Член 45
 Пункт за наблюдение на трафика
 1. Веднага след влизане в сила на настоящото споразумение се създава постоянен наблюдателен пункт за наблюдение на пътния, железопътния и комбинирания трафик в алпийския регион. Той докладва ежегодно относно тенденциите в трафика пред Съвместния комитет, създаден по силата на член 51 от настоящото споразумение. Съвместният комитет може да поиска от наблюдателния пункт да подготви и специален доклад, по-специално в случаите, когато се прилагат разпоредбите на членове 46 и 47 от настоящото споразумение.
 2. Работата на наблюдателния пункт се финансира от договарящите страни в пропорции, които се определят от Съвместния комитет.
 3. Договарящите страни определят административните процедури за дейността на наблюдателния пункт с решение на Съвместния комитет, което се взема на неговото първо заседание.
 Д. КОРЕКТИВНИ МЕРКИ
 Член 46
 Едностранни защитни мерки
 1. Ако след 1 януари 2005 г. въпреки конкурентните железопътни цени и правилното приложение на мерките, предвидени в член 36 по отношение на параметрите за качество, има трудности с швейцарските трансалпийски автомобилни трафикопотоци и ако по време на 10-седмичен период средният процент на използване на железопътния капацитет в Швейцария (придружен и непридружен комбиниран превоз) е по-малък от 66 %, Швейцария може, чрез дерогация от разпоредбите на член 40, параграфи 4 и 5, да увеличи таксите, предвидени в член 40, параграф 4, с не повече от 12,5 %. Всички приходи от това увеличение се използват за повишаване на конкурентоспособността на железопътния и комбинирания превоз спрямо автомобилния превоз.
 2. Когато на нейна територията възникнат

type: contracts

jurisdiction: EU


text:
същите обстоятелства както тези, предвидени в параграф 1, Общността може, при съпоставими условия, да предприеме подобни корективни действия.
 3.
 а)
 Мярката, посочена по-горе, е ограничена по обхват и продължителност до стриктно необходимото за поправяне на положението. Продължителността на мярката не може да превишава шест месеца, но може да се удължи за още един период от шест месеца. По-нататъшни продължения могат да бъдат договаряни в рамките на Съвместния комитет.
 б)
 Когато една от договарящите страни е приложила мерките по параграфи 1 и 2 по предишен повод, по-нататъшно прибягване до такива мерки от същата договаряща страна се извършва при следните условия:
 —
 когато продължителността на предишните мерки не превишава шест месеца, по-нататъшни мерки могат да се предприемат само след период от 12 месеца от датата на прекратяване на предишните мерки,
 —
 когато продължителността на предишните мерки превишава шест месеца, по-нататъшни мерки могат да се предприемат само след период от 18 месеца от датата на прекратяване на предишните мерки,
 —
 при никакви обстоятелства не могат да се въвеждат защитни мерки повече от два пъти в рамките на пет години от датата, на която такива мерки са били въведени за първи път.
 Съвместният комитет може да реши, по взаимно съгласие, да въведе дерогация от тези условия при определени случаи.
 4. Преди да се предприемат мерките, предвидени в параграфите по-горе, съответната договаряща страна информира Съвместния комитет за намеренията си. Съвместният комитет провежда заседание, за да разгледа въпроса. Освен когато Съвместният комитет реши друго, съответната договаряща страна може да предприеме въпросната мярка след период от 30 дни от датата на нотифициране на Съвместния комитет за мярката.
 Член 47
 Съгласувани защитни мерки
 1. В случай на сериозно нарушение на трансалпийските трафикопотоци, което е в ущърб с постигането на целите, определени в член 30 от настоящото споразумение, Съвместният комитет се събира, по молба на една от договарящите страни, за да се вземе решение относно подходящите мерки за справяне със ситуацията. Договарящата страна, поискала свикването уведомява веднага пункта за наблюдение на трафика, който докладва в рамките на 14 дни относно ситуацията и за всички мерки, които трябва да се предприемат.
 2. Съвместният комитет се събира в рамките на 15 дни от постъпване на молбата. Той проучва положението, като надлежно взема предвид доклада на наблюдателния пункт. В рамките на 60 дни от първото си заседание по въпроса Съвместният комитет взема решение по мерките, които трябва да се предприемат. Периодът може да бъде удължен по взаимно съгласие.
 3. Защитните мерки се ограничават по обхват и продължителност до стриктно необходимото за справяне със ситуацията. Дава се приоритет на тези мерки, които най-малко нарушават действието на Споразумението.
 Член 48
 Кризисни мерки
 Ако трансалпийският трафик е сериозно нарушен поради форсмажорни причини, като например природно бедствие, договарящите страни предприемат, всяка на своята територия, всички възможни съгласувани действия за възстановяване и поддържане на трафикопотока. Дава се приоритет на чувствителни товари, като бързоразвалящи се стоки.
 ДЯЛ V
 ОБЩИ И ОКОНЧАТЕЛНИ РАЗПОРЕДБИ
 Член 49
 Изпълнение на Споразумението
 1. Договарящите страни предприемат всички подходящи мерки, както общи, така и конкретни, за да гарантират изпълнението на задълженията по настоящото споразумение.


text:
2. Те се въздържат от предприемане на мерки, които има вероятност да застрашат постигането на целите на настоящото споразумение.
 3. Разпоредбите на настоящото споразумение относно максималните разрешени ограничения на теглото за съчленени превозни средства и автовлакове и относно системите за таксуване на превоза, се въвеждат по двуетапна процедура, от 1 януари 2001 г. до 31 декември 2004 г. и от 1 януари 2005 г.
 Член 50
 Корективни мерки
 Ако една договаряща страна установи, че другата договаряща страна не съблюдава задълженията, определени в настоящото споразумение, или не изпълнява решение на Съвместния комитет, увредената договаряща страна може, след консултации в рамките на Съвместния комитет, да предприеме подходящите мерки за поддържане на баланса на настоящото споразумение. Договарящите страни предоставят на Съвместния комитет цялата необходима информация, за да му дадат възможност да проведе задълбочено проучване на ситуацията.
 Член 51
 Съвместен комитет
 1. Създава се Съвместен комитет, наречен „Комитет за вътрешен транспорт Общност/Швейцария“; той се състои от представители на договарящите страни и отговаря за управлението и правилното прилагане на настоящото споразумение. За тази цел той изготвя препоръки. Комитетът взима решения по въпроси, предвидени в Споразумението; тези решения трябва да се изпълняват от договарящите страни в съответствие с техните собствени правила. Съвместният комитет приема решенията си по общо съгласие.
 2. Съвместният комитет отговаря по-конкретно за мониторинга и прилагането на разпоредбите на Споразумението, и по-специално на член 27, параграф 6, членове 33, 34, 35, 36, 39, 40, 42, 45, 46, 47 и 54. Той привежда в изпълнение клаузите за коригиране и преразглеждане, упоменати в членове 52 и 55.
 3. За да осигурят задоволителното прилагане на настоящото споразумение, договарящите страни редовно обменят информация и, по молба на една от тях, провеждат консултации в рамките на Съвместния комитет. Договарящите страни обменят информация, предоставена от органите, отговарящи за приложението на настоящото споразумение, и по-специално за издаване на разрешителни и за провеждане на проверки. Тези органи участват в директен обмен на кореспонденция.
 4. Съвместният комитет приема с решение своя процедурен правилник, който включва, сред другите разпоредби, процедурите за свикване на заседания, определяне на председател и определяне на неговите задължения.
 5. Съвместният комитет заседава в зависимост от нуждите и най-малкото един път годишно. Всяка от договарящите страни може да поиска свикването на заседание.
 6. Съвместният комитет може да реши да създаде такива работни или експертни групи, каквито счете за подходящо, за да го подпомагат при изпълнение на неговите задачи.
 7. Този комитет изпълнява и задълженията, които преди това бяха изпълнявани от Съвместния комитет, известен като „Комитет за вътрешен транспорт Общност/Швейцария“, създаден по силата на член 18 от Споразумението от 1992 г.
 Член 52
 Разработване на закони
 1. При спазване на принципа за недискриминация и на разпоредбите на настоящото споразумение, настоящото споразумение не накърнява правото на двете договарящи страни да изменят едностранно местното си законодателство в областите, обхванати от Споразумението.
 2. Веднага след като една от договарящите страни разработи ново законодателство в област, обхваната от настоящото споразумение, тя иска официално мнението на експертите на другата договаряща страна. През периода, предшестващ официалното приемане на това ново законодателство, договарящите страни се информират взаимно и провеждат


text:
консултации както и когато е необходимо. По молба на една от договарящите страни, в Съвместния комитет се провежда предварителен обмен на мнения, по-специално по отношение на влиянието, което би имало такова изменение върху действието на Споразумението.
 3. По време на приемане на измененото законодателство и най-късно осем дни след неговото публикуване в Официален вестник на Европейските общности или в Официалния сборник на федерални закони и укази, съответната договаряща страна нотифицира на другата договаряща страна текста на тези нови разпоредби. По молба на една от договарящите страни, в рамките на Съвместния комитет се обменят възгледи относно влиянието на изменението върху действието на настоящото споразумение, не по-късно от два месеца след датата на представяне на молбата.
 4. Съвместният комитет:
 —
 приема решение за ревизиране на приложения 1, 3, 4 и 7 или, ако е необходимо, предлага разпоредбите на настоящото споразумение да бъдат ревизирани, така че да се включат в тях, както и когато е необходимо и на основата на реципрочност, измененията на съответното законодателство, или
 —
 приема решение, чрез което измененията на съответното законодателство се приемат за съответстващи на настоящото споразумение, или
 —
 решава за приемане на всяка друга мярка, която цели защитата на правилното действие на настоящото споразумение.
 5. Съвместният комитет приема решение относно процедурите за адаптиране на настоящото споразумение към съответните разпоредби на бъдещите споразумения между Общността или Швейцария, от една страна, и трети страни, от друга страна, както е посочено в членове 13 и 19.
 6. С оглед постигане на целите, определени в настоящото споразумение, договарящите страни предприемат, в съответствие с графика, определен в член 49, всички необходими мерки, за да гарантират, че правата и задълженията, равносилни на тези, съдържащи се в правните инструменти на Общността, изброени в приложение 1, се прилагат активно в хода на техните взаимоотношения.
 Член 53
 Поверителност
 От представителите, експертите и другите агенти на договарящите страни се изисква, дори след прекратяване на техните назначения, да не разкриват информация, получена в контекста на настоящото споразумение, и която по самото си естество е обхваната от задължението за професионална тайна.
 Член 54
 Уреждане на спорове
 1. Всяка договаряща страна може да отнесе спорен въпрос, който се отнася до тълкуването или приложението на настоящото споразумение, до Съвместния комитет, който полага усилия да разреши спора. На Съвместния комитет се предоставя цялата подходяща информация за задълбочено проучване на ситуацията с оглед намирането на приемливо решение. За тази цел, от Съвместния комитет се изисква да проучи всички възможности за поддържане на доброто функциониране на настоящото споразумение.
 Член 55
 Ревизиране на Споразумението
 1. Ако една от договарящите страни желае разпоредбите на настоящото споразумение да бъдат ревизирани, тя нотифицира за това Съвместния комитет. При спазване на параграфи 2 и 3, изменената версия на настоящото споразумение влиза в сила при приключване на съответните вътрешни процедури.
 2. Приложения 1, 3, 4 и 7 могат да бъдат изменяни с решение на Съвместния комитет в съответствие с член 51, параграф 1, така че да се отчете развитието на законодателството на Общността в тази област.
 3. Приложения 5, 6, 8 и 9 могат да бъдат изменяни с решение на


text:
Съвместния комитет в съответствие с член 51, параграф 1.
 Член 56
 Приложения
 Приложения от 1 до 10 съставляват неразделна част от настоящото споразумение.
 Член 57
 Териториален обхват
 Настоящото споразумение се прилага, от една страна, на териториите, в които се прилага Договорът за създаването на Европейската общност и при условията, определени в посочения Договор и, от друга страна, на територията на Швейцария.
 Член 58
 Заключителни разпоредби
 1. Настоящото споразумение се ратифицира или одобрява от договарящите страни в съответствие със собствените им процедури. То влиза в сила на първия ден от втория месец, следващ окончателното нотифициране относно депозирането на инструментите за ратификация или одобрение на всички седем споразумения, както следва:
 —
 Споразумение за железопътния и автомобилния превоз на стоки и пътници,
 —
 Споразумение за свободното движение на хора,
 —
 Споразумение за въздушния превоз,
 —
 Споразумение за търговията със селскостопански продукти,
 —
 Споразумение относно взаимното признаване във връзка с оценката на съответствието,
 —
 Споразумение относно някои аспекти на обществените поръчки,
 —
 Споразумение относно научното и технологичното сътрудничество.
 2. Настоящото споразумение се сключва за първоначален период от седем години. То се подновява за неопределен срок, освен ако Общността или Швейцария не нотифицират другата страна за противното преди изтичането на първоначалния период. Когато се направи такава нотификация, се прилага параграф 4.
 3. Общността или Швейцария могат да прекратят настоящото споразумение чрез нотифициране на решението си на другата договаряща страна. Когато се направи такава нотификация, се прилага параграф 4.
 4. Седемте споразумения, упоменати в параграф 1, престават да бъдат приложими шест месеца след получаването на нотификацията за неподновяване по параграф 2, или за прекратяване по параграф 3.
 Hecho en Luxemburgo, el veintiuno de junio de mil novecientos noventa y nueve, en doble ejemplar en lenguas alemana, danesa, española, finesa, francesa, griega, inglesa, italiana, neerlandesa, portuguesa y sueca, siendo cada uno de estos textos igualmente auténtico.
 Udfærdiget i Luxembourg, den enogtyvende juni nitten hundrede og nioghalvfems, i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk og tysk, idet hver af disse tekster har samme gyldighed.
 Geschehen zu Luxemburg am einundzwanzigsten Juni neunzehnhundertneunundneunzig in zwei Urschriften in dänischer, deutscher, englischer, finnischer, französischer, griechischer, italienischer, niederländischer, portugiesischer, spanischer und schwedischer Sprache, wobei jeder dieser Wortlaute gleichermaßen verbindlich ist.
 Έγινε στο Λουξεμβούργο, στις είκοσι μία Ιουνίου χίλια εννιακόσια ενενήντα εννέα, εις διπλούν στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, και φινλανδική γλώσσα, κάθε κείμενο από τα οποία είναι αυθεντικό.
 Done at Luxembourg on the twenty-first day of June in the year one thousand and ninety-nine, and drawn up in duplicate in the Danish, Dutch, English, Finnish, French, German, Greek, Italian, Portuguese, Spanish and Swedish languages, each text being equally authentic.
 Fait à Luxembourg, le vingt-et-un juin mil neuf cent quatre-vingt dix-neuf, en double exemplaire en langues allemande, anglaise, danoise, espagnole, finnoise, française, grecque, italienne, néerlandaise, portugaise et suédoise, chacun de ces textes faisant également foi.
 Fatto a Lussemburgo, addì ventuno giugno millenovecentonovantanove, in duplice copia, in lingua danese, finlandese, francese, greca, inglese, italiana, olandese, portoghese, spagnola, svedese e tedesca, ciascun testo


text:
facente ugualmente fede.
 Gedaan te Luxemburg, de eenentwintigste juni negentienhonderd negenennegentig, in twee exemplaren in de Deense, de Duitse, de Engelse, de Finse, de Franse, de Griekse, de Italiaanse, de Nederlandse, de Portugese, de Spaanse en de Zweedse taal, zijnde alle teksten gelijkelijk authentiek.
 Feito em Luxemburgo, em vinte e um de Junho de mil novecentos e noventa e nove, em duplo exemplar nas línguas alemã, dinamarquesa, espanhola, finlandesa, francesa, grega, inglesa, italiana, neerlandesa, portuguesa e sueca, fazendo fé qualquer dos textos.
 Tehty Luxemburgissa kahdentenakymmenentenäensimmäusenä päivänä kesäkuuta vuonna tuhatyhdeksänsataayhdeksänkymmentäyhdeksän kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja kaikki teksti ovat yhtä todistusvoimaiset.
 Utfärdat i Luxemburg den tjugoförsta juni nittonhundranittionio i två exemplar på det danska, engelska, finska, franska, grekiska, italienska, nederländska, portugisiska, spanska, svenska och tyska språket, vilka samtliga texter är lika giltiga.
 Por la Comunidad Europea
 For Det Europæiske Fællesskab
 Für die Europäische Gemeinschaft
 Για την Ευρωπαϊκή Κοινότητα
 For the European Community
 Pour la Communauté européenne
 Per la Comunità europea
 Voor de Europese Gemeenschap
 Pela Comunidade Europeia
 Euroopan yhteisön puolesta
 På Europeiska gemenskapens vägnar
 Por la Confederación Suiza
 For Det Schweiziske Edsforbund
 Für der Schweizerischen Eidgenossenschaft
 Για την Ελβετική Συνομοσπονδία
 For the Swiss Confederation
 Pour la Confédération suisse
 Per la Confederazione svizzera
 Voor de Zwitserse Bondsstaat
 Pela Confederação Suíça
 Sveitsin valaliiton puolesta
 På Schweiziska Edsförbundets vägnar
 СПИСЪК НА ПРИЛОЖЕНИЯТА
 Приложение 1:
 член 5, параграф 2, член 6, член 7, параграф 1, член 24, параграф 1, член 25, параграф 5 и член 27, параграф 2: приложими разпоредби
 Приложение 2:
 член 8, параграф 5: правила за прилагане на таксите, предвидени в член 8
 Приложение 3:
 член 9, параграф 1: модел на разрешително за международен автомобилен превоз на стоки
 Приложение 4:
 член 9, параграф 3: списък на видовете превоз, които да бъдат освободени от всякакъв лицензионен или разрешителен режим за превози
 Приложение5:
 членове 12 и 13: списък на съществуващите права по действащите двустранни споразумения
 Приложение 6:
 член 15, параграф 2: освобождаване от ограничението на теглото и от забраната за шофиране през нощта и в неделя
 Приложение 7:
 членове 17, 18 и 21: международен превоз на пътници с автомобили, пътуващи по определен маршрут, и с автобуси
 Приложение 8:
 членове 19 и 20: списък на съществуващите права по действащите двустранни споразумения
 Приложение 9:
 член 36: качествени параметри за железопътни и комбинирани транспортни услуги
 Приложение 10:
 член 40, параграф 1: правила за прилагане на таксите, предвидени в член 40
 ПРИЛОЖЕНИЕ 1
 ПРИЛОЖИМИ РАЗПОРЕДБИ
 В съответствие с член 52, параграф 6 от настоящото споразумение Швейцария прилага законови разпоредби, равносилни на следното:
 Съответни разпоредби на законодателството на Общността
 Раздел 1
 —
 Директива 96/26/ЕО на Съвета от 29 април 1996 г. относно допускането до професията на автомобилен превозвач на товари и автомобилен превозвач на пътници и взаимно признаване на дипломи, удостоверения и други официални документи за професионална квалификация, предназначени да улеснят упражняването на правото на свободно установяване на тези превозвачи за осъществяване на вътрешни и международни превози (ОВ L 124, 23.5.1996 г., стр. 1), последно изменена с Директива 98/76/ЕО (ОВ


text:
L 277, 14.10.1998 г., стр. 17).
 Раздел 2
 —
 Регламент (EИО) No 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (ОВ L 370, 31.12.1985 г., стр. 8), последно изменен с Регламент (ЕО) No 2135/98 на Съвета (ОВ L 274, 9.10.1998, стр. 1).
 —
 Регламент (EИО) No 3820/85 на Съвета от 20 декември 1985 г. относно хармонизирането на някои разпоредби от социалното законодателство, свързани с автомобилния транспорт (ОВ L 370, 31.12.1985 г., стр. 1), или равностойни правила, определени в Споразумението AETR, включително и измененията в него.
 —
 Директива 88/599/EИО на Съвета от 23 ноември 1988 г. относно процедури за стандартна проверка на проверка за изпълнение на Регламент (EИО) No 3820/85 за хармонизиране на част от социалното законодателство, свързани с автомобилния транспорт и Регламент (EИО) No 3821/85 за уредите за регистриране на данните за движението при автомобилен транспорт (ОВ L 325, 29.11.1988 г., стр. 55), последно изменен с Регламент (ЕО) No 2135/98 (ОВ L 274, 9.10.1998 г., стр. 1).
 —
 Директива 76/914/EИО на Съвета от 16 декември 1976 г. относно минималното ниво на обучение за някои водачи в автомобилния транспорт (ОВ L 357, 29.12.1976 г., стр. 36).
 Раздел 3
 —
 Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (ОВ L 235, 17.9.1996 г., стр. 59).
 —
 Директива 96/96/ЕО на Съвета от 20 декември 1996 г. относно сближаването на законодателството на държавите-членки относно тестовете за пътната способност на превозни средства и техните ремаркета (ОВ L 46, 17.2.1997, стр. 1).
 —
 Директива 91/542/EИО на Съвета от 1 октомври 1991 г. за изменение на Директива 88/77/EИО относно сближаването на законите на държавите-членки относно мерките, които трябва да се предприемат срещу емисията на газови замърсители от дизеловите двигатели, използвани в моторните превозни средства (ОВ L 295, 25.10.1991 г., стр. 1).
 —
 Директива 92/6/EИО на Съвета от 10 февруари 1992 г. относно монтирането и използването на устройства за ограничаване на скоростта за някои категории моторни превозни средства в Общността (ОВ L 57, 23.2.1992 г., стр. 27).
 —
 Директива 92/24/EИО на Съвета от 31 март 1992 г. относно устройствата за ограничаване на скоростта или подобни бордови системи за ограничаване на скоростта на някои категории моторни превозни средства (ОВ L 129, 14.5.1992 г., стр. 154).
 —
 Директива 92/97/EИО на Съвета от 10 ноември 1992 г. за изменение на Директива 70/157/EИО относно сближаването на законите на държавите-членки относно допустимото звуково ниво и системата за отработени газове за моторни превозни средства (ОВ L 371, 19.12.1992 г., стр. 1).
 —
 Директива 94/55/ЕО на Съвета от 21 ноември 1994 г. относно сближаване на законодателствата на държавите-членки по отношение на автомобилния превоз на опасни товари (ОВ L 319, 12.12.1994 г., стр. 7).
 —
 Директива 95/50/ЕО на Съвета от 6 октомври 1995 г. относно единните процедури за проверка на автомобилния превоз на опасни товари (ОВ L 249, 17.10.1995 г., стр. 35).
 —
 Директива


text:
96/35/ЕО на Съвета от 3 юни 1996 г. относно назначаването и професионалната квалификация на съветници по безопасността за автомобилен, железопътен и вътрешен воден превоз на опасни товари (ОВ L 145, 19.6.1996 г., стр. 10).
 —
 Директива 96/86/ЕО на Комисията от 13 декември 1996 г. за адаптиране към техническия прогрес на Директива 94/55/ЕО на Съвета относно сближаването на законодателствата на държавите-членки по отношение на автомобилния превоз на опасни стоки (ОВ L 335, 24.12.1996 г., стр. 43).
 Раздел 4
 —
 Директива 95/18/ЕО на Съвета от 19 юни 1995 г. относно лицензирането на железопътни предприятия (ОВ L 143, 27.6.1995 г., стр. 70).
 —
 Директива 95/19/ЕО на Съвета от 19 юни 1995 г. относно разпределение на капацитета на железопътната инфраструктура и събирането на такси за инфраструктурата (ОВ L 143, 27.6.1995 г., стр. 75).
 —
 Директива 91/440/EИО на Съвета от 29 юли 1991 г. относно развитието на железниците в Общността (ОВ L 237, 24.8.1991 г., стр. 25).
 Раздел 5
 —
 Директива 92/82/EИО на Съвета от 19 октомври 1992 г. относно сближаването на процента на акцизния данък върху минералните масла (ОВ L 316, 31.10.1992 г., стр. 19).
 —
 Директива 96/49/ЕО на Съвета от 23 юли 1996 г. относно сближаването на законодателствата на държавите-членки по отношение на железопътния превоз на опасни товари (ОВ L 235, 17.9.1996 г., стр. 25).
 —
 Директива 96/87/ЕО на Комисията от 13 декември 1996 г. за адаптиране към техническия прогрес на Директива 96/49/ЕО на Съвета относно сближаването на законодателствата на държавите-членки по отношение на железопътния превоз на опасни товари (ОВ L 335, 24.12.1996 г., стр. 45).
 ПРИЛОЖЕНИЕ 2
 ПРАВИЛА ЗА ПРИЛОЖЕНИЕ НА ТАКСИТЕ, ПРЕДВИДЕНИ В ЧЛЕН 8
 1.
 Швейцарската такса за превозни средства с действително общо тегло при натоварване от не повече от 28 тона, които използват разрешителното по член 8, параграф 2, не надвишава:
 —
 180 швейцарски франка за транзитно преминаване през Швейцария,
 —
 70 швейцарски франка за двустранно пътуване отиване- връщане от или до Швейцария.
 2.
 Максималната швейцарска такса за превозни средства, разполагащи с разрешителното по член 8, параграф 3, и които имат действително общо тегло при натоварване повече от 34 тона, но не повече от 40 тона и преминават разстояние 300 км през Алпите, е 252 швейцарски франка за превозно средство, което не съответства на стандартите EURO, 211 швейцарски франка за превозно средство, което съответства на стандарта EURO I, и 178 швейцарски франка за превозно средство, съответстващо на стандарт EURO II. Таксата се прилага в съответствие с разпоредбите на член 40.
 3.
 Максималната швейцарска такса за превозни средства, разполагащи с разрешителното по член 8, параграф 4, които имат действително общо тегло при натоварване повече от 34 тона, но не повече от 40 тона и преминават разстояние от 300 км през Алпите, е 300 швейцарски франка за превозно средство, което не съответства на стандартите EURO, 240 швейцарски франка за превозно средство, което съответства на стандарта EURO I, и 210 швейцарски франка за превозно средство, което съответства на стандарт EURO II. Таксата се прилага в съответствие с разпоредбите на член 40.
 ПРИЛОЖЕНИЕ 3
 ПРИЛОЖЕНИЕ 4
 СПИСЪК НА ВИДОВЕТЕ ПРЕВОЗ, КОИТО ДА БЪДАТ


text:
ОСВОБОДЕНИ ОТ ВСЯКАКЪВ ЛИЦЕНЗИОНЕН ИЛИ РАЗРЕШИТЕЛЕН РЕЖИМ ЗА ПРЕВОЗИ
 1.
 Превоз на поща като обществена услуга.
 2.
 Превоз на превозни средства, които са аварирали или са се счупили.
 3.
 Превоз на стоки в моторни превозни средства, допустимото тегло при натоварване на които, включително това на ремаркетата, не превишава 6 тона или допустимият полезен товар на които, включително този на ремаркетата, не превишава 3,5 тона.
 4.
 Превоз на стоки в моторни превозни средства, при условие че са изпълнени следните условия:
 a)
 превозваните стоки да са собственост на предприятието или да са били продадени, купени, предоставени под наем или наети, произведени, извлечени, обработени или ремонтирани от предприятието;
 б)
 целта на пътуването трябва да бъде да се превозят до или от предприятието или да се придвижат или вътре в предприятието, или извън него във връзка с негови собствени изисквания;
 в)
 моторните превозни средства, използвани за такъв превоз трябва да бъдат управлявани от служители на предприятието;
 г)
 превозните средства, превозващи стоките трябва да са собственост на предприятието или да са закупени от него при условия на разсрочено плащане или да са наети, при условие че в последния случай те отговарят на условията на Директива 84/647/EИО на Съвета от 19 декември 1984 г. относно използването на превозни средства, наети без шофьори за автомобилен превоз на стоки.
 Настоящата разпоредба не се прилага за използването на заместващо превозно средство при кратковременно счупване на обикновено използваното превозно средство;
 д)
 превозът трябва да представлява само допълнителна дейност към цялостната дейност на предприятието.
 5.
 Превозът на медицински изделия, уреди, оборудване и други артикули, които са необходими за медицинско лечение при спешни случаи, по-специално при природни бедствия.
 ПРИЛОЖЕНИЕ 5
 СПИСЪК НА РАЗПОРЕДБИТЕ, СЪДЪРЖАЩИ СЕ В ДВУСТРАННИТЕ СПОРАЗУМЕНИЯ ЗА АВТОМОБИЛЕН ПРЕВОЗ, СКЛЮЧЕНИ ОТ ШВЕЙЦАРИЯ С РАЗЛИЧНИТЕ ДЪРЖАВИ-ЧЛЕНКИ НА ОБЩНОСТТА ОТНОСНО ПРЕВОЗА НА СТОКИ В ТРИЪГЪЛЕН ТРАФИК
 Страна
 Подписано споразумение (дата)
 Влизане в сила
 Условия
 Германия
 17.12.1953
 1.2.1954
 Член 7:
 По силата на националното законодателството, триъгълният трафик в точния смисъл на думата е разрешен; друг така наречен триъгълен трафик е забранен.
 Австрия
 22.10.1958
 4.4.1959
 Член 8:
 На превозвачите, които имат право да извършват превоз на стоки е разрешено да превозват, в превозни средства, регистрирани в една от договарящите страни:
 а)
 стоки, предназначени за или идващи от една от страните.
 Триъгълният трафик в точния смисъл на думата е разрешен; друг така наречен триъгълен трафик е забранен.
 Белгия
 25.2.1975
 24.7.1975
 Член 4, параграф 1), буква б):
 Триъгълен трафик в точния смисъл на думата е разрешен; друг така наречен триъгълен трафик е забранен.
 Дания
 27.8.1981
 25.3.1982
 Член 4, параграф 2:
 Превоз от трета страна до другата договаряща страна или от другата договаряща страна до трета страна подлежи на разрешително, издадено за всеки конкретен случай от другата договаряща страна.
 Испания
 23.1.1963
 21.8.1963
 Протокол от 29 октомври 1971:
 Триъгълният трафик в точния смисъл на думата е разрешен; друг така наречен триъгълен трафик е забранен.
 Финландия
 16.1.1980
 28.5.1981
 Член 6, параграф 2 и протокол от заседанията на Съвместния комитет Швейцария-Финландия от 23 и 24 май 1989 г., точка 2.2: триъгълен трафик в точния смисъл на думата и друг така


text:
наречен триъгълен трафик е разрешен, под условие за разрешително.
 Франция
 20.11.1951
 1.4.1952
 Съгласно националното законодателство:
 Швейцарски превозвачи: всички видове триъгълен трафик, забранени във Франция.
 Френски превозвачи: всички видове триъгълен трафик, разрешени в Швейцария.
 Гърция
 8.8.1970
 6.9.1971
 Член 3 и протокол на заседанието на Съвместния комитет Швейцария-Гърция на 11 до 13 декември 1972 г.: всички видове триъгълен трафик са разрешени (със специални разрешителни за квоти).
 Италия
 -
 -
 Протокол от заседанието на Съвместния комитет Швейцария-Италия на 14 юни 1993 г.:
 Швейцарски превозвачи: разрешителни за квоти за триъгълен трафик в точния смисъл на думата; друг така наречен триъгълен трафик е забранен.
 Италиански превозвачи: триъгълен трафик в точния смисъл на думата разрешен без разрешително; разрешителни за квоти за друг в точния смисъл на думата триъгълен трафик.
 Ирландия
 -
 -
 Съгласно националното законодателство:
 Швейцарски превозвачи: всички видове триъгълен трафик са забранени освен когато е издадено разрешително от ирландските власти.
 Ирландски превозвачи: всички видове триъгълен трафик са разрешени при връзка с Швейцария.
 Люксембург
 17.5.1972
 1.6.1972
 Споразумението се прилага за превоза на пътници. Не са договорени никакви мерки по отношение на превоза на стоки. Триъгълният трафик е разрешен съгласно националното законодателство. (Приложение на принципа за реципрочност). Всички видове триъгълен трафик са разрешени.
 Нидерландия
 20.5.1952
 15.6.1952
 Споразумението е валидно за превоза на пътници. Не са договорени никакви мерки по отношение на превоза на стоки. Триъгълният трафик е разрешен съгласно националното законодателство. (Приложение на принципа за реципрочност). Всички видове триъгълен трафик са разрешени.
 Португалия
 28.6.1973
 1.1.1974
 Всички видове триъгълен трафик са либерализирани по решение, взето от Съвместния комитет Швейцария-Португалия на 6 юни 1996 г.
 Обединено кралство
 20.12.1974
 21.11.1975
 Член 3(б)
 Триъгълният трафик в точния смисъл на думата е разрешен; друг така наречен триъгълен трафик е забранен.
 Швеция
 12.12.1973
 22.4.1974
 Член 4, параграфи 1 и 2:
 Триъгълният трафик е разрешен със специални разрешителни за квоти.
 Триъгълен трафик в точния смисъл на думата: когато превозното средство, следвайки нормалния маршрут, преминава транзитно през страната, в която е регистрирано, например, когато превозно средство, регистрирано в Швейцария пренася стоки от Германия до Италия през Швейцария.
 Друг така наречен триъгълен трафик: когато транспортното средство не преминава транзитно през страната, в която е регистрирано, например, когато едно превозно средство, регистрирано в Швейцария пренася стоки от Германия за Италия през Австрия.
 ПРИЛОЖЕНИЕ 6
 ОСВОБОЖДАВАНЕ ОТ ОГРАНИЧЕНИЯТА НА ТЕГЛОТО И ОТ ЗАБРАНАТА ЗА ШОФИРАНЕ ПРЕЗ НОЩТА И В НЕДЕЛЯ
 I. Освобождаване от ограничението на теглото през периода, завършващ на 31 декември 2004 г.
 За пътувания, които започват в чужбина с местоназначение в областта на швейцарската граница (1), (и обратното), се разрешават изключения без такса за стоките до общо 40 тона и за 40-футови контейнери по ISO за комбиниран транспорт до общо 44 тона. По причини, свързани с конструкцията на пътя, някои митнически постове прилагат по-ниски граници.
 II. Други освобождавания от ограниченията на теглото
 За пътувания, които започват в чужбина с местоназначение извън областта на швейцарската граница (2), (и обратното), и за транзитно преминаване през Швейцария, също може да бъде разрешено действително общо тегло при натоварване, което да е по-голямо от максимално позволеното тегло в Швейцария, за видове


text:
превоз, които не са споменати в член 8:
 a)
 за превоз на стоки, които са неделими, в случаите когато изискванията не могат да бъдат спазени, въпреки използването на подходящо превозно средство;
 б)
 за трансфери или за използването на специални превозни средства, по-специално работещи превозни средства, които поради целта, за която се използват, не са съвместими с разпоредбите относно теглото;
 в)
 при спешни случаи, за превоз на аварирали или счупени превозни средства;
 г)
 за превоз на продукти за кетъринг на самолетите;
 д)
 за автомобилните преходи в началните и крайни етапи на комбинирания транспорт, обикновено в радиус в рамките на 30 км от терминала.
 III. Освобождаване от забраната за шофиране през нощта и в неделя
 Предвиждат се следните освобождавания от забраната за шофиране през нощта и в неделя:
 a)
 без специално разрешение
 —
 пътувания, осъществявани, за да се предостави аварийна помощ в случаи на бедствия,
 —
 пътувания, осъществявани, за да се предостави аварийна помощ в случай на произшествия, по-специално такива в обществения транспорт и въздушния трафик;
 б)
 със специално разрешение
 За превоза на стоки, които, поради тяхното естество, оправдават нощното пътуване, и поради важни причини - пътуването в неделите:
 —
 развалящи се селскостопански продукти (като ягоди, малини, плодове и зеленчуци, растения (включително рязани цветя) или прясно изцедени плодови сокове) през цялата година,
 —
 прасета и пилета за клане,
 —
 прясно мляко и развалящи се млечни продукти,
 —
 цирково оборудване, музикални инструменти, принадлежащи на оркестър, театрални декори, и т.н.,
 —
 ежедневници, в които има редакторски елемент, и пощенски пратки, превозвани съгласно законна задължение за извършване на услуга.
 За да се улеснят процедурите за издаване на разрешение, разрешителни, валидни до 12 месеца за какъвто и да е брой пътувания могат да бъдат издавани, при условие че всички пътувания са от еднакво естество.
 (1) Граничната зона на Швейцария е определена в Приложение 4 към протокола на петата среща на Съвместния комитет, създаден по Споразумението от 1992 г., състояла се в Брюксел на 2 април 1998 г. Обикновено това е зона в радиус от 10 км от митническия пост.
 (2) раничната зона на Швейцария е определена в Приложение 4 към протокола на петата среща на Съвместния комитет, създаден по Споразумението от 1992 г., състояла се в Брюксел на 2 април 1998 г. Обикновено това е зона в радиус от 10 км от митническия пост.
 ПРИЛОЖЕНИЕ 7
 МЕЖДУНАРОДЕН ПРЕВОЗ НА ПЪТНИЦИ С АВТОМОБИЛИ, ПЪТУВАЩИ ПО ОПРЕДЕЛЕН МАРШРУТ, И С АВТОБУСИ
 Член 1
 Определения
 За целите на настоящото споразумение, се прилагат следните определения:
 1.
 Редовни услуги
 1.1.
 Редовни услуги са услугите, които осигуряват превоз на пътници на определени интервали по определени маршрути, като пътниците се вземат и свалят на предварително определени спирки. Редовните услуги са достъпни за всички, при съблюдаване, когато е уместно, на изискване за задължителна резервация.
 Адаптиране на условията на превоза при такава услуга не оказва влияние върху характера на услугата като редовна.
 1.2.
 Услуги, без значение от кого са организирани, които осигуряват превоза на определени категории пътници при изключването на други пътници, доколкото такива услуги се осъществяват при условията, определени в точка 1.1, се считат


text:
за редовни услуги. Такива услуги се наричат по-долу специални редовни услуги.
 Специалните редовни услуги включват:
 а)
 превоза на работници между дома им и работното място;
 б)
 превоза до и от образователни институции за ученици и студенти;
 в)
 превоза на войници и техните семейства между държавата на произход и зоната на техните казарми.
 Фактът, че една специална услуга може да бъде различна според нуждите на потребителите не влияе върху класифицирането ѝ като редовна услуга.
 1.3.
 Организирането на паралелни или временни услуги, обслужващи същата група клиенти като съществуващи редовни услуги, необслужването на някои спирки и обслужването на допълнителни спирки от съществуващи редовни услуги е подчинено на същите правила като съществуващите редовни услуги.
 2.
 Случайни услуги
 2.1.
 Случайните услуги са услуги, които не отговарят на определението за редовни услуги, включително специални редовни услуги, и които се характеризират по-специално с това, че превозват групи пътници, събрани по инициатива на потребителя или на самия превозвач.
 За организирането на паралелни или временни услуги, сравними със съществуващите редовни услуги и обслужващи същата група от обществото като последните, се изисква разрешително в съответствие с процедурата, установена в Раздел I.
 2.2.
 Услугите, споменати в настоящата точка 2 не престават да бъдат случайни услуги само защото се предоставят на определени интервали.
 2.3.
 Случайните услуги могат да се предоставят от група превозвачи, действащи от името на същия изпълнител.
 Имената на такива превозвачи и, когато е уместно, пунктовете за връзка по маршрута се съобщават на компетентните органи на заинтересованите държави-членки на Европейската общност и на Швейцария, в съответствие с процедурите, които се определят от Съвместния комитет.
 3.
 Транспортни операции за собствена сметка
 Транспортни операции за собствена сметка са операции, които се извършват с безвъзмездна цел или за нетърговски цели от едно физическо или юридическо лице, при условие че:
 —
 транспортната дейност е само спомагателна дейност за това физическо или юридическо лице,
 —
 използваните превозни средства са собственост на това физическо или юридическо лице, или са били получени при условията на разсрочено плащане от тях или са били обект на дългосрочен договор за лизинг и се управляват от това физическо или юридическо лице или от член на техния персонал.
 Раздел I
 РЕДОВНИ УСЛУГИ, ЗА КОИТО СЕ ИЗИСКВА РАЗРЕШИТЕЛНО
 Член 2
 Естество на разрешителното
 1. Разрешителните се издават на името на транспортното предприятие; те не могат да се преотстъпват от последното на трети лица. Превозвачът, който е получил разрешителното обаче може, със съгласието на органа по член 3, параграф 1 от настоящото приложение, да изпълнява услугата чрез подизпълнител. В този случай, наименованието на предприятието подизпълнител и ролята му като такъв се посочват в разрешителното. Подизпълнителят трябва да отговаря на условията, определени в член 17 от Споразумението.
 В този случай на предприятия, свързани с цел извършването на редовна услуга, разрешителното се издава на името на всички предприятия. То се дава на предприятието, което управлява операцията, а на другите се дават копия. В разрешителното се посочват имената на всички оператори.
 2. Периодът на валидност на едно разрешително не превишава пет години.
 3. В разрешителните се посочва:
 a)
 видът на услугата;
 б)
 маршрутът на услугата, по-специално мястото


text:
на тръгване и местоназначението;
 в)
 периодът на валидност на разрешителното;
 г)
 спирките и графика.
 4. Разрешителните съответстват на образеца, даден в Регламент (ЕО) No 2121/98 (1).
 5. Разрешителните дават право на притежателя (притежателите) им да извършва редовни услуги на териториите на договарящите страни.
 6. Операторът на редовна услуга може да използва допълнителни превозни средства за справяне с временни и изключителни ситуации.
 В този случай, превозвачът трябва да гарантира, че в транспортното средство са на разположение следните документи:
 —
 копие от разрешителното за редовна услуга;
 —
 копие от договора между оператора на редовната услуга и дружеството, доставящо допълнителните превозни средства, или еквивалентен документ,
 —
 заверено копие на шофьорска книжка на Общността, в случай на превозвачи от Общността, или на подобна швейцарска книжка в случая на швейцарските превозвачи, издадена на оператора на редовната услуга.
 Член 3
 Подаване на молби за издаване на разрешителни
 1. Оператори от Общността, които кандидатстват за разрешителни подават молбите си в съответствие с разпоредбите на член 6 от Регламент (EИО) No 684/92, изменен с Регламент (ЕО) No 11/98, а швейцарските оператори, които кандидатстват за разрешителни подават молбите си в съответствие с глава 5 от наредбата от 25 ноември 1998 г. относно концесиите за превоз на пътници (OCTV) (2). За услугите, освободени от разрешителни в Швейцария, но за които се изисква разрешително в Общността, швейцарските оператори, които кандидатстват за разрешителни подават молбите си пред компетентните швейцарски власти, ако мястото на отпътуване на такава услуга е в Швейцария.
 2. Молбите съответстват на образеца, установен в Регламент (ЕО) No 2121/98.
 3. Лицата, които кандидатстват за разрешителни предоставят цялата допълнителна информация, която считат за подходяща или която се изисква от издаващия орган. По-специално, кандидатите трябва да предоставят графика на пътуването, който дава възможност да се провери дали рейсът съответства на законодателството по отношение на периодите на шофиране и почивки. Превозвачите от Общността трябва да представят също така копие на лицензията на Общността за международния автомобилен превоз на пътници за чужда сметка, а швейцарските превозвачи - копие от подобна швейцарска лицензия, издадена на оператора на редовната услуга.
 Член 4
 Процедура на издаване на разрешителните
 1. Разрешителни се издават в съгласие с компетентните органи на договарящите страни, на чиито територии се вземат или свалят пътниците. Издаващият орган изпраща своите преценки на тези органи - както и на компетентните органи на държавите-членки на Общността, чиито територии се пресичат без да се вземат или свалят пътници - заедно с копие от молбата и копия от всички други подходящи документи.
 2. Компетентните органи на Швейцария и на държавите-членки на Европейската общност, чието съгласие е било поискано, нотифицират издаващия орган за решението си в рамките на два месеца. Този период от време се изчислява от датата на получаване на молбата за мнение, която се посочва в потвърждението за получаване. Ако, в рамките на този период, издаващият орган не е получил отговор, ще се счита, че консултираните органи са дали своето съгласие и издаващият орган издава разрешителното.
 3. При спазване на разпоредбите на параграфи 7 и 8, издаващият орган взема решение в рамките на четири месеца от датата, на


text:
която превозвачът е подал молбата.
 4. Разрешително се предоставя, освен в случаите когато:
 а)
 кандидатът не е способен да предоставя услугата, която е обект на молбата с оборудване, с което той пряко разполага;
 б)
 в миналото кандидатът не е спазил националното или международното законодателство в областта на автомобилния превоз, и по-специално условията и изискванията, отнасящи се до разрешителните за международни услуги за автомобилен превоз на пътници, или е извършил сериозни нарушения на законодателството относно пътната безопасност, и по-специално правилата, приложими за превозни средства и периоди на шофиране и почивки за шофьорите.
 в)
 в случай на молба за подновяване на разрешително, не са били удовлетворени условията за издаване на разрешително;
 г)
 показано, е че услугата, за която се кандидатства, ще изложи на пряк риск съществуването на редовните услуги, които вече са разрешени, с изключение на случаите, при които въпросната редовна услуга се осигурява само от един превозвач или от група превозвачи;
 д)
 оказва се, че кандидатът възнамерява да осъществява само най-печелившите от съществуващите услуги по съответните маршрути;
 е)
 компетентният орган на една договаряща страна решава, въз основа на подробен анализ, че споменатата услуга ще окаже сериозно влияние върху жизнеността на сравнима железопътна услуга по съответните преки сектори. Всички решения, взети по силата на настоящата разпоредба, както и обосновката за тях, се нотифицират на съответните превозвачи.
 Считано от 1 януари 2000 г., когато съществуваща международна услуга на превоз с автомобил, пътуващ по определен маршрут или с автобуси засяга сериозно жизнеспособността на сравнима железопътна услуга по съответните преки сектори, компетентният орган на една договаряща страна може, със съгласието на Съвместния комитет, да суспендира или отхвърли разрешителното за експлоатация на международната услуга за превоз с автомобили, пътуващи по определен маршрут или с автобуси, с шестмесечно предизвестие, дадено на превозвача.
 Фактът, че даден превозвач предлага по-ниски цени от тези, предлагани от други автомобилни превозвачи или че въпросният маршрут вече се обслужва от други автомобилни превозвачи не може сам по себе си да обоснове отказ на молбата.
 5. Издаващият орган може да отхвърли молбите само по причини, съвместими с настоящото споразумение.
 6. Ако процедурите за постигане на съгласие, придвидени в параграф 1 не водят до постигане на съгласие, въпросът може да се отнесе до Съвместния комитет.
 7. Съвместният комитет взема решение колкото е възможно по-бързо, като решението влиза в сила в 30-дневен срок от нотифицирането на Швейцария и съответните държави-членки на Европейската общност.
 8. След приключване на процедурата по настоящия член, издаващият орган информира за това всички органи, упоменати в параграф 1, и когато е уместно, им изпраща копие от разрешителното.
 Член 5
 Издаване и подновяване на разрешителни
 1. След приключване на процедурата по член 4 издаващият орган издава разрешителното или официално отхвърля молбата.
 2. Решението за отказ по молбата трябва да бъде мотивирано. Договарящите страни гарантират възможността за превозвачите да защитят правата си, ако молбата им бъде отхвърлена.
 3. Член 4 от настоящото приложение се прилага, mutatis mutandis, за молби за подновяване на разрешителни или за промяна на условията, при които услугите, за които се изисква разрешително, трябва да бъдат осъществявани.
 В случай на незначителна


text:
промяна на работните условия, по-специално коригиране на такси или графици, издаващият орган трябва само да предостави въпросната информация на компетентните органи на другата договаряща страна.
 Член 6
 Изтичане на срока на действие на разрешителното
 Процедурата, която трябва да се следва по отношение на изтичането на срока на действие на едно разрешително е тази, предвидена в член 9 от Регламент (EИО) No 684/92 и в член 44 от Наредбата относно концесиите за превоз на пътници (OCTV).
 Член 7
 Задължения на превозвачите
 1. Освен в случай на форсмажорни обстоятелства, до изтичането на действието на разрешителното операторът на една редовна услуга трябва да предприеме всички мерки, за да гарантира транспортна услуга, която отговаря на необходимите норми за непрекъснатост, редовност и капацитет и съответства на другите условия, определени от компетентния орган в съответствие с член 2, параграф 3 от настоящото приложение.
 2. Превозвачът публикува маршрута на услугата, спирките, графика, таксите и условията на превоза - доколкото те не са определени в закон - по такъв начин, че да гарантира, че информацията е леснодостъпна за всички потребители.
 3. Швейцария и съответните държави-членки на Европейската общност могат, по взаимно съгласие с притежателя на разрешителното, да правят промени в условията за експлоатация на дадена редовна услуга.
 Раздел II
 СЛУЧАЕН ПРЕВОЗ И ДРУГИ УСЛУГИ, ОСВОБОДЕНИ ОТ РАЗРЕШИТЕЛНИ
 Член 8
 Контролен документ
 1. Услугите по член 18, параграф 1 от Споразумението се осъществяват с контролен документ (пътен лист).
 2. Превозвач, който осъществява случаен превоз трябва да попълва пътен лист преди всяко пътуване.
 3. Кочанът с пътни листа се предоставя от компетентните власти на Швейцария или на държавите-членки на Европейската общност, където превозвачът е установен или от органи, които са определени от тези власти.
 4. Образецът на контролния документ и начинът, по който той се използва са определени в Регламент No 2121/98.
 Член 9
 Удостоверение
 Удостоверението по член 18, параграф 6 от Споразумението се издава от компетентните власти на Швейцария или на страната-членка на Европейската общност където е регистрирано превозното средство.
 То трябва да съответства на образеца, даден в Регламент (ЕО) No 2121/98.
 Раздел III
 КОНТРОЛ И НАКАЗАНИЯ
 Член 10
 Билети за превоз
 1. Пътниците, ползващи редовна услуга, с изключение на специалните редовни услуги, трябва да притежават по време на цялото пътуване индивидуален или колективен билет за превоз, посочващ:
 —
 мястото на отпътуване и дестинацията, и когато е уместно, обратното пътуване,
 —
 периода на валидност на билета,
 —
 цената на билета.
 2. Билетът за превоз по параграф 1 трябва да се показва при поискване на всеки упълномощен проверяващ служител.
 Член 11
 Проверки на пътя и в предприятията
 1. В случай на превоз за чужда сметка, следните документи трябва да се намират в моторното превозно средство и трябва да се представят по искане на всеки упълномощен проверяващ служител: нотариално заверено копие на лицензия на Общността за превозвачите от Общността или подобна швейцарска лицензия за швейцарските превозвачи, и, в зависимост от вида услуга, разрешителното (или негово заверено копие) или пътния лист.
 В случая на транспортни операции за собствена сметка, удостоверението (или негово нотариално заверено копие) трябва да се намира в превозно средство


text:
и да се представя по искане от всеки упълномощен проверяващ служител.
 В случая на услуга по член 18, параграф 2 от Споразумението, договорът или негово нотариално заверено копие служи като контролен документ.
 2. Превозвачите, които работят с автомобили, пътуващи по определен маршрут и с автобуси, осъществяващи международен превоз на пътници, допускат всички проверки, насочени към гарантиране, че операциите се провеждат правилно, по-специално по отношение на периодите за шофиране и почивка.
 Член 12
 Взаимопомощ
 1. При поискване компетентните органи на договарящите страни си предоставят подходящата информация, която притежават относно:
 —
 нарушенията на настоящото споразумение, и на другите правила, приложими за услугите по международен превоз на пътници с автомобил, пътуващ по определен маршрут или с автобус, извършен на тяхна територия от превозвач от друга договаряща страна, както и наложените наказания,
 —
 наказанията, наложени на техните собствени превозвачи за нарушения, извършени на територията на другата договаряща страна.
 2. Компетентните органи на договарящата страна, в която превозвачът е установен отнемат лицензията на Общността или подобната швейцарска лицензия, ако притежателят:
 —
 вече не отговаря на условията на член 17, параграф 1 от Споразумението,
 —
 е предоставил неточна информация относно данните, необходими за издаване на лицензията на Общността или подобна швейцарска лицензия.
 3. Издаващият орган отнема разрешителното, ако притежателят вече не отговаря на условията за издаване на това разрешително по силата на настоящото споразумение, по-специално, ако компетентните органи на договарящата страна, в която е установен превозвачът поискат такова отнемане. Издаващият орган веднага информира за това компетентните органи на другата договаряща страна.
 4. Ако един превозвач извърши сериозно нарушение или дребни, повтарящи се нарушения на регламентацията в областта на транспорта или на правилата за безопасност по пътищата, по-специално правилата, приложими за превозните средства, периодите на шофиране и почивки за шофьорите и извършване без разрешително на паралелни или временни услуги, посочени в член 1, точка 2.1, компетентните органи на договарящата страна, в която този превозвач е установен могат, по-конкретно, да отнемат неговата лицензия на Общността или подобната швейцарска лицензия или временно и/или частично да отнемат заверените копия на неговия лицензия от Общността или подобна швейцарска лицензия.
 Тези наказания се определят в зависимост от сериозността на нарушението, извършено от притежателя на лицензия от Общността или подобна швейцарска лицензия, и в зависимост от общия брой заверени копия, с които той разполага във връзка с международните му транспортни операции.
 (1) Регламент (ЕО) No 2121/98 на Комисията от 2 октомври 1998 г., който определя подробните правила за приложението на Регламенти на Съвета (EИО) No 684/92 и (ЕО) No 12/98 във връзка с документите за превоза на пътници с автомобили, пътуващи по определен маршрут и с автобуси (ОВ L 268, 3.10.1998 г., стр. 10).
 (2) RS/SR 744.11.
 ПРИЛОЖЕНИЕ 8
 СПИСЪК НА РАЗПОРЕДБИТЕ, СЪДЪРЖАЩИ СЕ В ДВУСТРАННИТЕ СПОРАЗУМЕНИЯ ЗА АВТОМОБИЛЕН ПРЕВОЗ, СКЛЮЧЕНИ ОТ ШВЕЙЦАРИЯ С РАЗЛИЧНИ ДЪРЖАВИ-ЧЛЕНКИ НА ОБЩНОСТТА, ВЪВ ВРЪЗКА С ПРЕДОСТАВЯНЕТО НА РАЗРЕШИТЕЛНИ ЗА ПРЕВОЗ НА ПЪТНИЦИ В ТРИЪГЪЛЕН ТРАФИК
 Страна
 Подписано споразумение (дата)
 Влизане в сила
 Условия
 Германия
 17.12.1953 г.
 1.2.1954 г.
 Членове 4 и 5:
 —
 в съответствие с националното законодателство
 —
 при спазване на принципа за реципрочност
 Австрия
 22.10.1958


text:
г.
 4.4.1959 г.
 Член 6:
 —
 в съответствие с националното законодателство
 —
 при спазване на принципа за реципрочност
 Белгия
 25.2.1975 г.
 24.7.1975 г.
 Член 3:
 —
 в съответствие с националното законодателство
 Дания
 27.8.1981 г.
 25.3.1982 г.
 Членове 3 и 5:
 —
 в съответствие с националното законодателство
 Испания
 23.1.1963 г.
 21.8.1963 г.
 Членове 2 и 3:
 —
 изрично упълномощаване на другата договаряща страна
 —
 по взаимно съгласие (реципрочност)
 Финландия
 16.1.1980 г.
 28.5.1981 г.
 Член 3:
 —
 в съответствие с националното законодателство
 Франция
 20.11.1951 г.
 1.4.1952 г.
 Глава II:
 —
 по взаимно съгласие
 —
 при спазване на принципа за реципрочност
 Гърция
 8.8.1970 г.
 6.9.1971 г.
 Член 2:
 —
 по взаимно съгласие (реципрочност)
 Италия
 -
 -
 В съответствие с националното законодателство (няма двустранно споразумение)
 Ирландия
 -
 -
 В съответствие с националното законодателство (няма двустранно споразумение)
 Люксембург
 17.5.1972 г.
 1.6.1972 г.
 Член 3:
 В съответствие с националното законодателство
 Нидерландия
 20.5.1952 г.
 15.6.1952 г.
 Параграф 2, алинея 2
 В съответствие с националното законодателство
 Португалия
 28.6.1973 г.
 1.1.1974 г.
 Протокол към Споразумението, раздели 5 и 6
 —
 взаимно споразумение
 —
 реципрочност
 Обединено кралство
 20.12.1974 г.
 21.11.1975 г.
 В съответствие с националното законодателство (споразумението се отнася само до превоза на стоки)
 Швеция
 12.12.1973 г.
 22.4.1974 г.
 Член 3:
 В съответствие с националното законодателство
 ПРИЛОЖЕНИЕ 9
 КАЧЕСТВО НА ЖЕЛЕЗОПЪТНИТЕ И КОМБИНИРАНИТЕ ТРАНСПОРТНИ УСЛУГИ
 Ако Швейцария желае да предприеме защитните мерки, посочени в член 46 от Споразумението, се прилагат следните условия.
 1.
 Средната цена на железопътния или комбиниран транспорт през Швейцария не трябва да бъде по-висока от разходите за превозно средство с 40 тона максимално разрешено тегло, пропътуващо разстояние от 300 км през Алпите. По-специално, средната цена, начислявана за придружен комбиниран транспорт („пътуваща автомагистрала“) не трябва да превишава разходите за железопътен превоз (пътни такси и променливи разходи).
 2.
 Швейцария е предприела стъпки за повишаване на конкурентоспособността на комбинирания транспорт и железопътния превоз на стоки през нейната територия.
 3.
 Параметрите, използвани при оценяване на конкурентоспособността на комбинирания транспорт и на железопътния превоз на стоки включват най-малкото следното:
 —
 степента, до която графиците и скоростта отговарят на потребностите на потребителите,
 —
 степента, до която доставчиците на услугата гарантират и поемат отговорност за нейното качество,
 —
 степента, до която швейцарските оператори спазват своите ангажименти за качество на услугата или, ако те не успеят да направят това, степента, до която потребителите са компенсирани,
 —
 условията на резервации.
 ПРИЛОЖЕНИЕ 10
 ПРАВИЛА ЗА ПРИЛАГАНЕ НА ТАКСИТЕ, ПРЕДВИДЕНИ В ЧЛЕН 40
 При спазване на разпоредбите на член 40, параграф 3, буква б) и, параграф 5, таксите, предвидени в член 40 се прилагат както следва:
 a)
 в случай на транспортни операции в Швейцария, таксите се увеличават или намаляват пропорционално на степента, до която действителното разстояние, пропътувано в Швейцария е по-голямо от или по-малко от 300 км;
 б)
 таксите са пропорционални на категорията на теглото на превозното средство.
 ЗАКЛЮЧИТЕЛЕН АКТ
 Упълномощените представители
 на ЕВРОПЕЙСКАТА ОБЩНОСТ
 и
 на КОНФЕДЕРАЦИЯ ШВЕЙЦАРИЯ
 на срещата си на двадесет и първи юни през хиляда деветстотин деветдесет и девета година в Люксембург за подписване на Споразумението между Европейската общност и Конфедерация Швейцария относно железопътния


text:
и автомобилен превоз на стоки и пътници, приеха съвместните декларации, упоменати по-долу, приложени към настоящия заключителен акт:
 —
 Съвместна декларация относно член 38, параграф 6;
 —
 Съвместна декларация относно по-нататъшни допълнителни преговори.
 Те също взеха предвид следните декларации, приложени към настоящия заключителен акт:
 —
 Декларация относно участието на Швейцария в комитети,
 —
 Декларация на Швейцария относно използването на тарифни квоти (40 t),
 —
 Декларация на Европейската общност относно използването на тарифни квоти (40 t),
 —
 Декларация на Швейцария относно член 40, параграф 4,
 —
 Декларация на Швейцария относно улесняването на митническите процедури (член 43, параграф 1).
 Hecho en Luxemburgo, el ventiuno de junio de mil novecientos noventa y nueve.
 Udfærdiget i Luxembourg den enogtyvende juni nitten hundrede og nioghalvfems.
 Geschehen zu Luxemburg am einundzwanzigsten Juni neunzehnhundertneunundneunzig.
 Έγινε στο Λουξεμβούργο, στις είκοσι μία Ιουνίου χίλια εννιακόσια ενενήντα εννέα.
 Done at Luxembourg on the twenty-first day of June in the year one thousand nine hundred and ninety-nine.
 Fait à Luxembourg, le vingt-et-un juin mil neuf cent quatre-vingt dix-neuf.
 Fatto a Lussemburgo, addì ventuno giugno millenovecentonovantanove.
 Gedaan te Luxemburg, de eenentwintigste juni negentienhonderd negenennegentig.
 Feito em Luxemburgo, em vinte e um de Junho de mil novecentos e noventa e nove.
 Tehty Luxemburgissa kahdentenakymmenentenäensimmäisenä päivänä kesäkuuta vuonna tuhatyhdeksänsataayhdeksänkymmentäyhdeksän.
 Som skedde i Luxemburg den tjugoförsta juni nittonhundranittionio.
 Por la Comunidad Europea
 For Det Europæiske Fællesskab
 Für die Europäische Gemeinschaft
 Για την Ευρωπαϊκή Κοινότητα
 For the European Community
 Pour la Communauté européenne
 Per la Comunità europea
 Voor de Europese Gemeenschap
 Pela Comunidade Europeia
 Euroopan yhteisön puolesta
 På Europeiska gemenskapens vägnar
 Por la Confederación Suiza
 For Det Schweiziske Edsforbund
 Für der Schweizerischen Eidgenossenschaft
 Για την Ελβετική Συνομοσπονδία
 For the Swiss Confederation
 Pour la Confédération suisse
 Per la Confederazione svizzera
 Voor de Zwitserse Bondsstaat
 Pela Confederação Suíça
 Sveitsin valaliiton puolesta
 På Schweiziska Edsförbundets vägnar
 СЪВМЕСТНА ДЕКЛАРАЦИЯ
 относно член 38, параграф 6
 Договарящите страни декларират, че разпоредбите на член 38, параграф 6 не накърняват прилагането, в рамките на швейцарската федерална система, на инструментите, попадащи в рамките на Федералната система за финансово изравняване.
 СЪВМЕСТНА ДЕКЛАРАЦИЯ
 относно по-нататъшни допълнителни преговори
 Европейската общност и Конфедерация Швейцария декларират намерението си да провеждат преговори за сключване на споразумения в области от общ интерес, като актуализирането на Протокол 2 към Споразумението за свободна търговия от 1972 г., и участието на Швейцария в някои програми на Общността за обучението, младежта, медиите, статистиката и околната среда. Подготвителната работа за тези преговори започва непосредствено след приключването на провеждането на настоящите двустранни преговори.
 ДЕКЛАРАЦИЯ
 относно участието на Швейцария в комитети
 Съветът дава съгласието си представители на Швейцария да могат, доколкото темите ги засягат, да участват в срещите на следните комитети и експертни работни групи като наблюдатели:
 —
 Комитети на научноизследователски програми, включително Комитета за научни и технически изследвания (CREST),
 —
 Административна комисия за социално осигуряване на работници мигранти,
 —
 Координираща група относно взаимното признаване на дипломи за висше образование,
 —
 Консултативни комитети относно въздушните маршрути и прилагането на правилата за конкуренция в областта на въздушния транспорт.
 Представителите на Швейцария не присъстват при провеждане на гласуването в комитетите.
 В случаите,


text:
когато други комитети работят в области, обхванати от споразуменията, в които Швейцария е приела или законодателството на Общността, или равностойни мерки, Комисията се консултира с швейцарски експерти по метода, определен в член 100 от Споразумението за ЕИП.
 ДЕКЛАРАЦИЯ НА ШВЕЙЦАРИЯ
 относно използването на тарифни квоти (40 t)
 Швейцария декларира, че не повече от 50 % от квотите, предвидени в член 8 от Споразумението за швейцарски превозни средства, чиято действителна обща товароносимост не превишава 40 t, ще бъдат използвани за внос, износ и транзитен превоз.
 ДЕКЛАРАЦИЯ НА ЕВРОПЕЙСКАТА ОБЩНОСТ
 относно използването на тарифни квоти (40 t)
 Общността декларира, че в съответствие с настоящите оценки очаква, че приблизително 50 % от нейните квоти, предвидени в член 8, ще бъдат използвани за двустранни транспортни операции.
 ДЕКЛАРАЦИЯ НА ШВЕЙЦАРИЯ
 относно член 40, параграф 4
 Швейцария декларира във връзка с прилагането на таксите, упоменати в член 40, параграф 4 от Споразумението, че ще определи приложимите такси до отварянето на първия основен тунел, или най-късно до 1 януари 2008 г., в зависимост от това кое от двете е по-рано, на размер по-нисък от максималната сума, разрешена от горепосочената разпоредба. Въз основа на този график, Швейцария възнамерява да определи нивото през 2005 г., 2006 г. и 2007 г. средно на 292,50 CHF и максимум на 350 CHF.
 ДЕКЛАРАЦИЯ НА ШВЕЙЦАРИЯ
 относно улесняване на митническите процедури (член 43, параграф 1)
 С цел улесняване на митническото освобождаване при пресичане на сухопътните граници между Европейския съюз и Швейцария, Швейцария се съгласява със следните мерки, които ще бъдат приети приоритетно през 1999 г., в Смесения комитет, създаден съгласно Споразумението от 1992 г.:
 —
 да гарантира, в сътрудничество с митническите служби на нейните съседи, че работното време на службите на главните пропускателни пунктове са достатъчни, за да се позволи на тежкотоварните превозни средства да започнат пътуването си през Швейцария веднага щом приключи нощната забрана или да продължат пътуването си, докато започне забраната. Ако е необходимо, за тази цел може да се удържи допълнителна такса, която се включва в допълнителните разходи. Въпреки това тази такса не надвишава CHF 8;
 —
 да достигне, до 1 януари 2000 г., и да поддържа в бъдеще, в сътрудничество с митническите власти на съседните страни, време за митническо освобождаване на тежкотоварни превозни средства от 30 минути за всеки контролно-пропускателен пункт между Швейцария и Европейския съюз (измервано от влизането при първата митническа служба до освобождаването от втората).


text:
 6.5.2008
 BG
 Официален вестник на Европейския съюз
 L 119/1
 Единствено оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН за състоянието — TRANS/WP.29/343/, който е на разположение на електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html.
 Правило No 83 на Икономическата комисия за Европа на Организацията на обединените нации (ИКЕ на ООН) — Единни технически предписания за типово одобрение на превозни средства по отношение на емисията от замърсители в съответствие с изискванията относно горивото за двигателя
 Ревизия 3
 Притурка 6 към серия от изменения 05 — дата на влизане в сила: 2 февруари 2007 г.
 СЪДЪРЖАНИЕ
 ПРАВИЛО
 1.
 Поле на приложение
 2.
 Определения
 3.
 Заявление за типово одобрение
 4.
 Типово одобрение
 5.
 Спецификации и изпитвания
 6.
 Изменения на типа превозно средство
 7.
 Разширяване на типовото одобрение
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Преходни разпоредби
 12.
 Наименования и адреси на техническите служби, отговарящи за провеждането на изпитванията за одобрение, и на административните служби
 Допълнение 1 —
 Процедура за проверка на съответствието с изискванията към производството, когато стандартното отклонение при производството, предоставено от производителя, е приемливо
 Допълнение 2 —
 Процедура за проверка на съответствието с изискванията към производството, когато стандартното отклонение при производството, предоставено от производителя, е неприемливо или няма такова в наличност
 Допълнение 3 —
 Проверка на съответствието в експлоатация
 Допълнение 4 —
 Статистическа процедура за изпитване на съответствието в експлоатация
 ПРИЛОЖЕНИЯ
 Приложение 1 —
 ХАРАКТЕРИСТИКИ НА ДВИГАТЕЛЯ И НА ПРЕВОЗНОТО СРЕДСТВО
 Приложение 2 —
 СЪОБЩЕНИЕ
 Допълнение 1 —
 Информация относно системата за бордова диагностика (СБД)
 Приложение 3 —
 ОФОРМЛЕНИЕ НА МАРКИРОВКАТА ЗА ТИПОВО ОДОБРЕНИЕ
 Приложение 4 —
 ИЗПИТВАНЕ ОТ ТИП I (Проверка на емисиите от изпускателната тръба след пускане в ход на студен двигател)
 1.
 Въведение
 2.
 Цикъл за изпитване на динамометричен стенд
 3.
 Превозно средство и гориво
 4.
 Изпитвателно оборудване
 5.
 Подготовка за изпитването
 6.
 Процедура за изпитване на стенд
 7.
 Процедура за вземане и анализ на проби
 8.
 Определяне на количеството на емисиите от газообразни замърсители и частици
 Допълнение 1 —
 Елементи на изпитвателния цикъл, използван за изпитването от тип I
 1.
 Изпитвателен цикъл
 2.
 Елементарен градски цикъл (Част първа)
 3.
 Извънградски цикъл (Част втора)
 Допълнение 2 —
 Динамометричен стенд (бегови барабан)
 1.
 Определение на динамометричен стенд с характеристика при постоянен товар
 2.
 Метод за калибриране на динамометричния стенд
 3.
 Настройване на динамометричния стенд
 Допълнение 3 —
 Съпротивление при движение на превозното средство — Метод за измерване при пътни условия — Извършване на симулация върху динамометричен стенд
 1.
 Цел на методите
 2.
 Характеристики на трасето
 3.
 Атмосферни условия
 4.
 Подготовка на превозното средство
 5.
 Методи
 Допълнение 4 —
 Проверка на инерционните характеристики, различни от механичните
 1.
 Предмет
 2.
 Принцип
 3.
 Спецификация
 4.
 Процедура за проверка
 Допълнение 5 —
 Описание на системите за вземане на проби от отработилите газове
 1.
 Въведение
 2.
 Критерии по отношение на устройството с променливо разреждане за измерване на емисиите в отработилите


text:
газове
 3.
 Описание на устройствата
 Допълнение 6 —
 Метод за калибриране на оборудването
 1.
 Построяване на кривата за калибриране
 2.
 Проверка на пламъчно-йонизационния детектор (FID) за реакция на въглеводороди
 3.
 Изпитване на ефективността на преобразувателя на NOx
 4.
 Калибриране на система за вземане на проби с постоянен обем (CVS)
 Допълнение 7 —
 Проверка на цялата система
 Допълнение 8 —
 Изчисляване на масите на емисиите от замърсители
 1.
 Общи разпоредби
 2.
 Специални изисквания за превозни средства с двигатели със запалване чрез сгъстяване
 Приложение 5 —
 ИЗПИТВАНЕ ОТ ТИП II (Изпитване за емисии от въглероден окис при работа на празен ход)
 Приложение 6 —
 ИЗПИТВАНЕ ОТ ТИП III (Проверка на емисиите от картерни газове)
 Приложение 7 —
 ИЗПИТВАНЕ ОТ ТИП IV (Определяне на емисиите от изпаряване при превозни средства с двигатели с принудително запалване)
 Допълнение 1 —
 Честота и методи на калибриране
 Допълнение 2 —
 Денонощен профил на околната температура за 24-часовото изпитване за емисии
 Приложение 8 —
 ИЗПИТВАНЕ ОТ ТИП VI (Проверка на средните стойности на емисиите от изпускателната тръба на въглероден окис и на въглеводороди след пускане в ход на студен двигател при ниска околна температура).
 Приложение 9 —
 ИЗПИТВАНЕ ОТ ТИП V (Описание на изпитването за издръжливост за проверка на дълготрайността на устройствата за контрол на замърсяването)
 Приложение 10 —
 СПЕЦИФИКАЦИИ НА ЕТАЛОННИТЕ ГОРИВА
 1.
 Технически характеристики на еталонното гориво, което се използва за изпитване на превозни средства с двигатели с принудително запалване
 2.
 Технически характеристики на еталонното гориво, което се използва за изпитване на превозни средства с двигатели със запалване чрез сгъстяване
 3.
 Технически характеристики на еталонното гориво, което се използва за изпитване на превозни средства с двигатели с принудително запалване при ниска околна температура
 Приложение 10а —
 СПЕЦИФИКАЦИИ НА ЕТАЛОННИТЕ ГАЗООБРАЗНИ ГОРИВА
 Приложение 11 —
 СИСТЕМИ ЗА БОРДОВА ДИАГНОСТИКА (СБД) ЗА МОТОРНИ ПРЕВОЗНИ СРЕДСТВА
 Допълнение 1 —
 Функционални характеристики на системите за бордова диагностика
 Допълнение 2 —
 Основни характеристики на фамилията превозни средства
 Приложение 12 —
 ИЗДАВАНЕ НА ТИПОВО ОДОБРЕНИЕ НА ИКЕ НА ПРЕВОЗНО СРЕДСТВО, РАБОТЕЩО С ВТЕЧНЕН НЕФТЕН ГАЗ (ВНГ) ИЛИ С ПРИРОДЕН ГАЗ (ПГ)
 Приложение 13 —
 ИЗПИТВАТЕЛНА МЕТОДИКА ЗА ИЗМЕРВАНЕ НА ЕМИСИИТЕ НА ПРЕВОЗНО СРЕДСТВО, ОБОРУДВАНО СЪС СИСТЕМА С ПЕРИОДИЧНО РЕГЕНЕРИРАНЕ
 Приложение 14 —
 ИЗПИТВАТЕЛНА МЕТОДИКА ЗА ИЗМЕРВАНЕ НА ЕМИСИИТЕ НА ХИБРИДНИ ЕЛЕКТРИЧЕСКИ ПРЕВОЗНИ СРЕДСТВА
 Допълнение 1 —
 Крива на степента на зареждане на устройството за съхраняване на електроенергия/мощност за целите на изпитване от тип I на хибридни електрически превозни средства с външно зареждане
 1. ПОЛЕ НА ПРИЛОЖЕНИЕ
 Настоящото правило се прилага за превозни средства от категориите M и N (1), както е показано в таблица A, по отношение на изпитванията, предвидени за тези превозни средства в таблица Б.
 Таблица А.
 Приложимост
 Категория на превозното средство (1)
 Макс. маса
 Превозни средства, оборудвани с двигатели с принудително запалване, включително хибридни превозни средства
 Превозни средства, оборудвани с двигатели със запалване чрез сгъстяване, включително хибридни превозни средства
 Бензин
 ПГ (2)
 ВНГ (3)
 Дизел
 M1
 ≤ 3,5 t
 R83
 R83
 R83
 R83
 > 3,5 t
 R83
 —
 —
 —
 M2
 —
 R83
 —
 —
 R49 или R83 (4)


text:
M3
 —
 R83
 —
 —
 —
 N1
 —
 R83
 R49 или R83
 R49 или R83
 R49 или R83
 N2
 —
 R83
 —
 —
 R49 или R83 (4)
 N3
 —
 R83
 —
 —
 —
 Таблица Б.
 Изисквания
 Изисквания
 Превозни средства от категории M и N, оборудвани с двигатели с принудително запалване, включително хибридни превозни средства (1)
 Превозни средства от категории M1 и N1, оборудвани с двигатели със запалване чрез сгъстяване, включително хибридни превозни средства (1)
 бензиново превозно средство
 двугоривно превозно средство
 едногоривно превозно средство
 дизелови превозни средства
 Газообразни замърсители
 Да
 (максимална маса ≤ 3,5 t)
 Да
 (изпитва се с двата типа гориво)
 (максимална маса ≤ 3,5 t)
 Да
 (максимална маса ≤ 3,5 t)
 Да
 (максимална маса ≤ 3,5 t)
 Прахови частици
 —
 —
 —
 Да
 (максимална маса ≤ 3,5 t)
 Емисии при работа на свободен ход
 Да
 Да
 (изпитва се с двата типа гориво)
 Да
 —
 Емисии на картерни газове
 Да
 Да
 (изпитва се само с бензин)
 Да
 —
 Емисии от изпаряване
 Да
 (максимална маса ≤ 3,5 t)
 Да
 (изпитва се само с бензин)
 (максимална маса ≤ 3,5 t)
 —
 —
 Дълготрайност
 Да
 (максимална маса ≤ 3,5 t)
 Да
 (изпитва се само с бензин)
 (максимална маса ≤ 3,5 t)
 Да
 (максимална маса ≤ 3,5 t)
 Да
 (максимална маса ≤ 3,5 t)
 Емисии при ниска температура
 Да
 (максимална маса ≤ 3,5 t)
 Да
 (изпитва се само с бензин)
 (максимална маса ≤ 3,5 t)
 —
 —
 Проверка на съответствието при експлоатация
 Да
 (максимална маса ≤ 3,5 t)
 Да
 (максимална маса ≤ 3,5 t)
 Да
 (максимална маса ≤ 3,5 t)
 Да
 (максимална маса ≤ 3,5 t)
 Система за бордова диагностика
 Да
 (максимална маса ≤ 3,5 t)
 Да
 (максимална маса ≤ 3,5 t)
 Да
 (максимална маса ≤ 3,5 t)
 Да
 (максимална маса ≤ 3,5 t)
 1.1.1. Емисиите от изпускателната тръба при нормална и ниска околна температура, емисиите от изпаряване, емисиите на картерни газове, дълготрайността на устройствата за контрол на замърсителите, изхвърляни през изпускателната тръба, и системите за бордова диагностика (СБД) на моторните превозни средства с двигатели с принудително запалване, които имат най-малко 4 колела.
 1.1.2. Емисиите от изпускателната тръба, дълготрайността на устройствата против замърсяване и на системите за бордова диагностика (СБД) на превозни средства от категория M1 и N1, оборудвани с двигатели със запалване чрез сгъстяване, с най-малко 4 колела и максимална маса не повече от 3 500 kg.
 1.1.3. Емисиите от изпускателната тръба при нормална и ниска температура на околния въздух, емисиите от изпаряване, емисиите на картерни газове, дълготрайността на устройствата за контрол на замърсителите, изхвърляни през изпускателната тръба, и системите за бордова диагностика (СБД) на хибридните електрически превозни средства (ХЕПС), оборудвани с двигатели с принудително запалване, които имат най-малко 4 колела.
 1.1.4. Емисиите от изпускателната тръба, дълготрайността на устройствата против замърсяване и на системите за бордова диагностика (СБД) на хибридни електрически превозни средства от категория M1 и N1, оборудвани с двигатели със запалване чрез сгъстяване, с най-малко 4 колела и максимална маса не повече от 3 500 kg.
 1.1.5. То не се отнася до:
 —
 превозни средства с максимална маса по-малка от 400


text:
kg, и превозни средства, които са проектирани да развиват максимална скорост по-ниска от 50 km/h;
 —
 превозни средства, чиято маса в ненатоварено състояние не надвишава 400 kg, ако са предназначени за превоз на пътници, или 550 kg, ако са предназначени за превоз на товари, и чийто двигател е с максимална мощност не по-голяма от 15 kW.
 1.1.6. При поискване от производителя типовото одобрение в съответствие с настоящото правило може да бъде разширено от превозни средства от категории М1 или N1 с двигатели със запалване чрез сгъстяване, които вече са били типово одобрени, към превозни средства от категории M2 и N2 с референтна маса не по-голяма от 2 840 kg, като се спазват изискванията на точка 7. (за разширяване на типовото одобрение).
 1.1.7. Превозните средства от категория N1, оборудвани с двигатели със запалване чрез сгъстяване или с двигатели с принудително запалване, работещи с природен газ или с втечнен нефтен газ, не се включват в обхвата на настоящото правило, при условие че са били типово одобрени в съответствие с изискванията на Правило No 49, допълнено и изменено с последната серия изменения.
 1.2. Настоящото правило не се прилага за превозни средства с двигатели с принудително запалване, работещи с природен газ или с втечнен нефтен газ, от категория M1 с максимална маса по-голяма от 3 500 kg, M2, M3, N2 и N3, по отношение на които се прилага Правило No 49.
 2. ОПРЕДЕЛЕНИЯ
 По смисъла на настоящото правило:
 „Тип превозно средство“ означава категория моторни превозни средства, които не се различават съществено по отношение на:
 2.1.1. еквивалентната инерционна маса, определена в зависимост от референтната маса в съответствие с приложение 4, точка 5.1., и
 2.1.2. характеристиките на двигателя и на превозното средство, определени в приложение 1.
 „Референтна маса“ означава масата превозното средство в ненатоварено състояние, увеличена с фиксирана маса от 100 kg за целите на изпитването в съответствие с приложения 4 и 8.
 2.2.1. „Маса в ненатоварено състояние“ означава масата на превозното средство в работно състояние, без водач, пътници или товар, с резервоар, напълнен с 90 % от вместимостта му, и с обичайния комплект инструменти и резервна гума, ако има такива.
 2.3. „Максимална маса“ означава технически допустимата максимална маса, обявена от производителя на превозното средство (тази маса може да е по-голяма от максималната маса, която се допуска от националната администрация).
 2.4. „Газообразни замърсители“ означава емисиите в отработилите газове на въглероден окис, окиси на азота, изразени в еквивалент на азотен двуокис (NO2), и въглеводороди, като се приемат следните съотношения:
 —
 C1H1,85 за бензина,
 —
 C1H1,86 за дизела,
 —
 C1H2,525 за ВНГ,
 —
 C1H4 за ПГ.
 2.5. „Замърсяващи прахови частици“ означава компоненти на отработилите газове, които се отстраняват от разредените отработили газове при максимална температура от 325 К (52 °C) посредством филтрите, описани в приложение 4.
 2.6. „Емисии от изпускателната тръба“ означава:
 —
 за двигателите с принудително запалване — емисиите на газообразни замърсители;
 —
 за двигателите със запалване чрез сгъстяване — емисиите от газообразни замърсители и прахови частици.
 „Емисии от изпаряване“ означава загубите на въглеводородни пари в горивната система на моторно превозно средство, различни от емисиите от изпускателната


text:
тръба.
 2.7.1. „Загуби от изпаряване (дишане) от резервоара“ означава емисиите на въглеводороди, предизвикани от температурни промени в резервоара за гориво (като се приема съотношение C1H2,33;
 2.7.2. „Загуби от загряване при престой“ означава емисиите на въглеводороди от горивната система на спряло превозно средство след период на движение (като се приема съотношение С1Н2,20);
 2.8. „Картер на двигателя“ означава вътрешните или външните пространства на двигателя, които са свързани с маслената вана посредством вътрешни или външни тръбопроводи, през които могат да излизат газовете и парите;
 2.9. „Устройство за пускане в ход на студен двигател“ означава устройство, което временно обогатява горивовъздушната смес на двигателя, като по този начин подпомага стартирането на двигателя;
 2.10. „Спомагателно пусково устройство“ означава устройство, което подпомага стартирането на двигателя без обогатяване на горивовъздушната смес, като подгряващи свещи, изменение на момента на впръскване и т.н.;
 „Обем на двигателя“ означава:
 2.11.1. за двигатели с възвратно-постъпателно движение на буталата — номиналният работен обем на двигателя;
 2.11.2. за роторно-бутални двигатели (тип Ванкел) — удвоеният номинален работен обем на една горивна камера за бутало;
 2.12. „Устройство за контрол (намаляване) на замърсяването“ означава тези компоненти от превозното средство, които управляват и/или ограничават емисиите от отработили газове и емисиите от изпаряване;
 2.13. „Система за бордова диагностика (СБД)“ означава разположена на превозното средство диагностична система за контрол на емисиите, която е в състояние да идентифицира вероятните неизправности чрез кодове за неизправности, съхранявани в компютърна памет;
 2.14. „Изпитване в условия на експлоатация“ означава изпитване и оценка на съответствието, проведено съгласно точка 8.2.1. от настоящото правило;
 2.15. „Правилно поддържано и използвано“ при изпитване на превозно средство означава, че въпросното превозно средство удовлетворява критериите за приемане и изпитване на избрано превозно средство, посочени в точка 2. от приложение 3 към настоящото правило;
 „Измервателно-коригиращо устройство“ означава което и да е устройство, реагиращо на температурата, скоростта на превозното средство, честотата на въртене на двигателя, предавката от предавателната кутия, разреждането в колектора или всеки друг параметър, с цел да активира, модулира, забави или деактивира действието на която и да е част от системата за контрол на емисиите, която намалява нейната ефективност при условия, които могат да се очакват при нормална работа и използване на превозното средство. Такова устройство не се счита като измервателно-коригиращо устройство, ако:
 2.16.1. нуждата от устройството е оправдана от гледна точка на защитата на двигателя срещу повреда или авария и за безопасната работа на превозното средство, или
 2.16.2. устройството не функционира извън изискванията за пускане в ход на двигателя, или
 2.16.3. условията са предвидени в достатъчна степен в методиките за изпитване от тип I или тип VI.
 2.17. „Фамилия превозни средства“ означава група от типове превозни средства, които се идентифицират чрез базово превозно средство за целите на приложение 12;
 2.18. „Изисквано гориво за двигателя“ означава типът гориво, което обикновено се използва за даден двигател:
 —
 бензин,
 —
 ВНГ (втечнен нефтен газ),
 —
 ПГ (природен газ),
 —
 бензин или ВНГ,
 —
 бензин или ПГ,
 —
 дизелово гориво.
 „Типово одобрение на превозно средство“ означава одобрение на определен тип превозно средство по отношение на следните условия (5):
 2.19.1. Ограничаване на емисиите от изпускателната тръба от


text:
двигателя, емисиите от изпаряване, емисиите на картерни газове, дълготрайност на устройствата за контрол на замърсяването, замърсяващите емисии при пускане в ход на студен двигател и системите за бордова диагностика на превозните средства, използващи безоловен бензин или комбинация от безоловен бензин и втечнен нефтен газ или от безоловен бензин и природен газ (одобрение тип Б);
 2.19.2. Ограничаване на емисиите на газообразни замърсители и прахови частици, дълготрайност на устройствата за контрол на замърсяването и системите за бордова диагностика на превозните средства, използващи дизелово гориво (одобрение тип В);
 2.19.3. Ограничаване на емисиите на газообразни замърсители от двигателя, емисиите на картерни газове, дълготрайност на устройствата за контрол на замърсяването, емисиите при пускане в ход на студен двигател и системите за бордова диагностика на превозните средства, използващи втечнен нефтен газ или природен газ (одобрение тип Г).
 2.20. „Система с периодично регенериране“ означава устройство против замърсяване (т.е. каталитичен преобразувател, филтър за прахови частици), което при нормална експлоатация на превозното средство изисква периодично регенериране на интервал, по-малък от 4 000 km. По време на цикли, в които се извършва регенериране, емисионните норми могат да бъдат превишени. Ако регенерирането на устройството против замърсяване се извършви поне веднъж по време на изпитване от тип I и то вече се е регенерирало поне веднъж по време на подготвителния цикъл на превозното средство, устройството се счита за система с непрекъснато регенериране и не изисква специална методика на изпитване. Приложение 13 не се прилага към системи с непрекъснато регенериране.
 По искане на производителя и след одобряване от страна на техническата служба, специфичната за системите с периодично регенериране методика на изпитване не се прилага за регенериращото се устройство, ако производителят представи пред издаващия типовото одобрение орган данни, според които по време на циклите на регенериране емисиите не превишават пределните стойности, предвидени в точка 5.3.1.4. за категорията на въпросното превозно средство.
 2.21. Хибридни превозни средства (ХПС)
 2.21.1. Общо определение за хибридни превозни средства (ХПС):
 „Хибридно превозно средство (ХПС)“ означава превозно средство с най-малко два различни преобразувателя на енергия и две различни системи за съхраняване на енергия (на превозното средство), използвани с цел задвижване на превозното средство.
 2.21.2. Определение за хибридни електрически превозни средства (ХЕПС):
 „Хибридно електрическо превозно средство (ХЕПС)“ означава хибридно превозно средство, което за целите на механичното придвижване ползва енергия от следните два източника на акумулирана енергия/мощност на превозното средство:
 —
 гориво
 —
 устройство за съхраняване на електрическа енергия/мощност (например: акумулатор, кондензатор, маховик/генератор и т.н.)
 2.22. „Едногоривно превозно средство“ означава превозно средство, предназначено предимно да работи постоянно с ВНГ или с ПГ, но което може също да има система за захранване с бензин, използвана само в аварийна ситуация или за пускане на двигателя в ход, и чийто резервоар за бензин е с максимална вместимост 15 литра.
 2.23. „Двугоривно превозно средство“ означава превозно средство, което може да работи понякога с бензин и понякога с ВНГ или с ПГ.
 3. ЗАЯВЛЕНИЕ ЗА ТИПОВО ОДОБРЕНИЕ
 Заявлението за типово одобрение на превозно средство по отношение на емисиите от изпускателната тръба, емисиите на картерни газове, емисиите от изпаряване и дълготрайността на устройствата за контрол на замърсяването, както и


text:
на неговата система за бордова диагностика (СБД) се подава от производителя на превозното средство или от неговия упълномощен представител.
 Ако заявлението се отнася за система за бордова диагностика (СБД), то се придружава от допълнителната информация, която се изисква в точка 4.2.11.2.7. от приложение 1, заедно с:
 декларация от производителя относно:
 3.1.1.1.1. при превозни средства с двигатели с принудително запалване — процентното съотношение на прекъсванията в запалването в двигателя спрямо общия брой запалвания, което може да доведе до получаване на емисии, превишаващи пределните стойности, предвидени в точка 3.3.2. на приложение 11, ако този процент на прекъсвания в запалването е бил налице от началото на изпитването от тип I, описано в точка 5.3.1. на приложение 4;
 3.1.1.1.2. при превозни средства, оборудвани с двигатели с принудително запалване — процентът на прекъсвания в запалването спрямо общия брой запалвания, който би могъл да доведе до прегряване на един или няколко катализатора на изпускателната уредба, преди да се предизвика необратима повреда;
 3.1.1.2. подробна писмена информация, напълно описваща функционалните работни характеристики на СБД, включително списък на всички съответни части на системата за контрол на емисиите на двигателя, като например датчици, изпълнителни модули и компоненти, които се наблюдават от СБД;
 3.1.1.3. описание на индикатора за неизправно функциониране (ИНФ), използван от СБД за сигнализиране на водача на превозното средство за наличието на повреда;
 копия от други типови одобрения със съответните данни, които да дават възможност за разширяване на одобренията;
 3.1.1.4. ако е приложимо, подробностите за фамилията превозни средства, които са посочени в приложение 11, допълнение 2.
 3.1.2. За изпитванията, описани в точка 3. от приложение 11, на техническата служба, която отговаря за провеждането на изпитванията за типово одобрение, трябва да се предостави представително за типа или фамилията превозно средство, което да е оборудвано с подлежащата на одобрение система за бордова диагностика. Ако техническата служба прецени, че предоставеното превозно средство не представя напълно типа или фамилията превозни средства, които са описани в приложение 11, допълнение 2, трябва да се предостави друго, и ако е необходимо, допълнително превозно средство за провеждане на изпитването в съответствие с точка 3. от приложение 11.
 Образец на информационния документ, който се отнася до емисиите от изпускателната тръба, емисиите от изпарение и дълготрайността на системата за бордова диагностика (СБД), е даден в приложение 1. Сведенията, посочени в точка 4.2.11.2.7.6. от приложение 1, трябва да са посочени в допълнение 1 „Информация относно системата за бордова диагностика“ към съобщението за типово одобрение, фигуриращо в приложение 2.
 3.2.1. При необходимост трябва да се представят копия от други типови одобрения със съответните данни, които дават възможност за разширяване на одобренията и за установяване на коефициентите на влошаване.
 3.3. За изпитванията, описани в точка 5. от настоящото правило, на техническата служба, която отговоря за провеждане на изпитванията за типово одобрение, трябва да се предостави едно превозно средство, което е представително за одобрявания тип.
 4. ТИПОВО ОДОБРЕНИЕ
 4.1. Ако превозното средство, представено за типово одобрение съгласно настоящото изменение, отговаря на изискванията на точка 5. по-долу, се издава одобрение за това превозно средство.
 4.2. На всеки одобрен тип се дава номер на одобрението.


text:
Първите две цифри показват сериите от изменения, в съответствие с които е издадено одобрението. Една и съща страна по спогодбата не може да дава същия номер на друг тип превозно средство.
 Страните по Спогодбата, които прилагат настоящото правило, се уведомяват за всяко одобрение, разширяване на одобрение или отказ за издаване на одобрение за даден тип превозно средство съгласно изискванията на настоящото правило, посредством формуляр, който съответства на образеца от приложение 2 към настоящото правило.
 4.3.1. В случай на изменение на настоящото правило, например ако бъдат определени нови пределни стойности, страните по Спогодбата трябва да бъдат информирани кои от вече одобрените типове превозни средства отговарят и на новите разпоредби.
 Върху всяко превозно средство, което съответства на тип превозно средство, одобрен съгласно изискванията на настоящото правило, на видно и леснодостъпно място, което се посочва в сертификата за типово одобрение, се поставя международна маркировка за типово одобрение, която се състои от:
 4.4.1. кръг с буквата „E“, следван от отличителния номер на страната, издала одобрението (6);
 4.4.2. номерът на настоящото правило, следван от буквата „R“, тире и номерът на одобрението вдясно от кръга, описан в точка 4.4.1.
 4.4.3. Маркировката за типово одобрение трябва да съдържа и допълнително означение след буквата „R“, предназначено да укаже пределните стойности на емисиите, за които е издадено одобрението. За одобренията, издадени за указване на съответствие с пределните стойности на изпитването от тип I, описани в ред А на таблицата в точка 5.3.1.4.1. от настоящото правило, буквата „R“ трябва да бъде последвана от римската цифра „I“. За одобренията, издадени за указване на съответствие с пределните стойности на изпитването от тип I, описани в ред Б на таблицата в точка 5.3.1.4.1. от настоящото правило, буквата „R“ трябва да бъде последвана от римската цифра „II“.
 4.5. Ако превозното средство съответства на одобрен тип по едно или няколко правила, приложени към Спогодбата, в държавата, издала одобрението по настоящото правило, символът, указан в точка 4.4.1. не е необходимо да се повтаря; в такива случаи номерът на правилото и номерата на одобренията, както и допълнителните символи за всички правила, по които е издадено одобрение в страната, издала одобрението по настоящото правило, се поставят във вертикални колони отдясно на символа, указан в точка 4.4.1.
 4.6. Маркировката трябва да бъде ясно четлива и неизтриваема.
 4.7. Маркировката за одобрение се поставя близо до или върху табелката с данни на превозното средство.
 4.8. В приложение 3 към настоящото правило са посочени примери за оформление на маркировката за одобрение.
 5. ПРЕДПИСАНИЯ И ИЗПИТВАНИЯ
 Забележка: Като алтернатива на изискванията по този точка производителите на превозни средства, чието световно годишно производство е по-малко от 10 000 единици, могат да получат одобряване въз основа на съответните технически изисквания, посочени в: Калифорнийския кодекс от правила, Заглавие 13, точки 1960.1 (f) (2) или (g) (1) и (g) (2), 1960.1. (р), които сe прилагат за моделите превозни средства, произведени през 1996 и следващите години, 1968.1, 1976 и 1975, които се прилагат за моделите лекотоварни превозни средства, произведени през 1995 и следващите години (Калифорнийски кодекс от правила, издателство „Barclay’s Publishing“).
 5.1. Общи изисквания
 5.1.1. Компонентите, които могат